༄༅།།།རྒྱ་གར་སྐད་དུ།ཨེ་ཀ་སྨྲྀ་ཏྱུ་པ་དེ་ཤ།བོད་སྐད་དུ།དྲན་པ་གཅིག་པའི་མན་ངག།བཅོམ་ལྡན
འདས་འཇིག་རྟེན་དབང་ཕྱུག་ལ་ཕྱོག།འཚལ་ལོ།།ཐམས་ཅད་མཁྱེན་ལ་གུས་བཏུད་དེ།།འཕགས་པ་ཀླུ་སྒྲུབ་ཕྱག་འཚལ་ནས།།ཨ་བ་དྷཱུ་ཏི་བདག་གིས་ནི།།གཅིག་ཅར་འཇུག་པའི་མན་ངག་བྲི།།འདིར་བྱང་ཆུབ་སེམས་དཔའ་སེམས་དང་པོ་བསྐྱེད་པ་ནས་ཉེ་བར་བཟུང་སྟེ་དབང་བསྐུར་
ན་་མ་ཐོབ་ཀྱི་བར་དེ་སྲིད་དུ་དེའི་བྱ་བ་ནི་གཉིས་ཏེ།ཤེས་རབ་ཀྱི་བྱ་བ་དང་།ཐབས་ཀྱི་བྱ་བའོ།།དེ་ལ་ཤེས་རབ་ནི་ཆོས་ཐམས་ཅད་གདོད་མ་ནས་མ་སྐྱེས་པ་དང་པོ་ཉིད་ནས་ཆོས་ཀྱི་དབྱིངས་ཉིད་དུ་ཤེས་པའོ།།དེའི་བྱ་བ་ནི་ལས་དང་པོ་པ་དེ་ཉིད་ནས་ཇི་སྲིད་དབང་བསྐུར་བ་མ་ཐོབ་ཀྱི་བར་དེ་སྲིད་དུ་ཉིན
མཚན་དུས་རྟག་ཏུ་དེ་ཉིད་བསྒོམ་པའོ།།ཐབས་ནི་སེམས་ཅན་མི་གཏོང་བའི་བྱང་ཆུབ་ཀྱི་སེམས་སོ།།དེའི་བྱ་བ་ནི་ལུས་དང་ངག་དང་ཡིད་ཀྱི་བྱ་བ་ཐམས་ཅད་སེམས་ཅན་ཐམས་ཅད་ཀྱི་ཆེད་མ་ཡིན་པ་ཅི་ཡང་མི་བྱེད་དེ།དངོས་སམ་བརྒྱུད་པས་སོ།།འདིར་ཡང་སེམས་ཅན་ལ་དམིགས་པ་དང་།
དམིགས་པ་མེད་པའི་རིམ་པའོ།།དེའི་རིམ་པ་ནི་འདི་ཡིན་ཏེ།མི་མཁས་པ་རབ་རིབ་ཅན་དང་།མཁས་པ་རབ་རིབ་དྲངས་པའོ།།གང་གི་ཚེ་ཆོས་ཀྱི་སྐུ་མངོན་སུམ་དུ་མཛད་ཕན་ཆད་ཤེས་རབ་མངའ་སྟེ།ཡེ་ཤེས་ཉིད་དུ་གྱུར་ནས་གནས་སོ།།ཤེས་རབ་ཀྱི་བྱ་བ་ནི་མི་མངའ་སྟེ་གོམས་ནས།
མཐར་ཕྱིན་པའི་ཕྱིར་རོ།།ཐབས་དེའི་བྱ་བ་ནི་དམིགས་པ་མེད་པ་རང་གི་ངང་གིས་ལྷུན་གྱིས་གྲུབ་པ་དང་།འབད་པ་དང་རྩོལ་བ་མེད་པར་འབྱུང་ངོ་།།བྱང་ཆུབ་སེམས་དཔའ་ལས་དང་པོ་པས་ནི་གང་ཟག་གི་བདག་ཡོད་པས་སེམས་ཅན་ཞེས་བརྟགས་ཤིང་།དེས་སྡུག་བསྔལ་བ་ལ་སྙིང་རྗེ་བསྐྱེད

།།དེ་ནས་གོམས་ནས་ནི་སེམས་ཅན་ཞེས་བྱ་བ་ནི་དང་པོ་ཉིད་ནས་མེད་ཀྱི།གློ་བུར་དུ་བཏགས་པར་ཟད་དོ།།གཞན་དུ་ན་རྟེན་འབྲེལ་གྱི་ཕུང་པོ་དང་ཁམས་དང་སྐྱེ་མཆེད་ཙམ་ཞིག་ལས་གཞན་འདི་ན་ཅི་ཡང་མེད་དོ་སྙམ་དུ་རྟོག་པ་དང་།ཡང་འདི་དག་ནི་རང་གི་སེམས་འབའ་ཞིག་ཏུ
ད་ཀྱི་གཞན་འདི་ན་ཅི་ཡང་མེད་དོ་སྙམ་དུ་རྟོག་ནས།དེས་སྡུག་བསྔལ་བ་རྣམས་ལ་སྙིང་རྗེ་སྐྱེའོ།།གང་གི་ཚེ་སངས་རྒྱས་ཀྱི་ས་ལ་ནི་དམིགས་པའི་ཡུལ་མེད་དེ།འཕགས་པ་རབ་ཀྱི་རྩལ་གྱིས་རྣམ་པར་གནོན་པ་ལས་ཇི་སྐད་དུ།སངས་རྒྱས་བཅོམ་ལྡན་འདས་ཀྱི་ཡེ་ཤེས་ཀྱིས།
་ཡང་མི་གཟིགས་ཏེ།དེ་ཅིའི་ཕྱིར་ཞེ་ན།ཡེ་ཤེས་ཀྱི་ཡུལ་མི་མངའ་བའི་ཕྱིར་རོ་ཞེས་གསུངས་སོ།།འོ་ན་དུས་དེ་ན་ཡེ་ཤེས་ཡོད་དམ་མེད་ཅེ་ན།འཕགས་པ་ཀླུ་སྒྲུབ་མི་བཞེད་དེ།ཇི་སྐད་དུ།སེམས་ནི་སངས་རྒྱས་ཐམས་ཅད་ཀྱིས།།མ་གཟིགས་མི་གཟིགས་གཟིགས
་འགྱུར།།རང་བཞིན་མེད་པའི་རང་བཞིན་ལ།།ཅི་ལྟ་བུ་ཞིག་གཟིགས་པར་འགྱུར།།ཞེས་གསུངས་པ་དང་།བརྒྱུད་པའི་མན་ངག་འདི་ཡིན་ནོ།།དེས་ན་གཞན་གྱི་དོན་ལས་མ་གཏོགས་པ་བྱ་བ་གཞན་ཅི་ཡང་མི་མངའ་ལ།འདི་ལྟར་གཞན་གྱི་དོན་ནི་འདོད་པར་བྱ་བའི་དོན་གྱི་འབྲས
འི་གཙོ་བོ་ཡིན་ཏེ།ཇི་སྐད་དུ།འཕགས་པ་ཀླུ་སྒྲུབ་ཀྱི་ཞལ་སྔ་ནས།གཞན་དོན་ཕུན་སུམ་ཚོགས་པ་ནི།།འབྲས་བུའི་གཙོ་བོ་ཡིན་པར་འདོད།།སངས་རྒྱས་ཉིད་སོགས་དེ་ལས་གཞན།།དེ་དག་དོན་གྱི་འབྲས་བུར་འདོད།།ཅེས་གསུངས་སོ།།དེ་ཁོ་ན་ཉིད་ལ་འཇུག།
པའི་མན་ངག་ཀྱང་བློ་ལ་གནས་པར་བྱའོ།།ཚུལ་ཁྲིམས་རྒྱལ་བས་བསྐུལ་བ་ཡིས།།འདིར་ནི་བསྡུས་ནས་བསྟན་པ་ཡིན།།རྒྱས་པར་ཀླུ་སྒྲུབ་གདམས་ངག་དང་།།ཐེག་ཆེན་མདོ་སྡེ་བལྟ་བར་གྱིས།།གཅིག་ཅར་འཇུག་པའི་མན་ངག།པཎྜི་ཏ་དཱི་པཾ་ཀ་ར་ཤྲཱི་ཛྙཱ་ནས་མཛད་པ་རྫོགས་སོ།།།
པཎྜི་ཏ་དེ་ཉིད་དང་ལོ་ཙཱ་བ་ཚུལ་ཁྲིམས་རྒྱལ་བས་བསྒྱུར་བའོ།།